**PRITARIMO DĖL Bendradarbiavimo sutarties dėl projekto** **„Tako Smiltynė–Nida ruožo nuo 2,104 iki 2,956 km sutvarkymas“ projektui**

**AIŠKINAMASIS RAŠTAS**

**1. Sprendimo projekto esmė, tikslai ir uždaviniai.**

Sprendimo projekto tikslas – pritarti Bendradarbiavimo sutarties projektui. Sutarties tikslas – sudaryti sąlygas įgyvendinti projektą „*Tako Smiltynė–Nida ruožo nuo 2,104 iki 2,956 km sutvarkymas“* (toliau – Projektas), nustatyti Lietuvos automobilių kelių direkcijos prie Susisiekimo ministerijos (toliau – Kelių direkcija) ir Klaipėdos miesto savivaldybės administracijos (toliau – Savivaldybė) pareigas, teises ir atsakomybę.

**2. Projekto rengimo priežastys ir kuo remiantis parengtas sprendimo projektas.**

Kelių direkcija planuoja remontuoti dviračių taką, esantį vakarinėje Smiltynės dalyje (žiūrėti grafinį priedą). Projektuoti numatoma pradėti 2021 m. pabaigoje / 2022 m. pradžioje, o statybos darbus pradėti 2023 m. kovo 16 d. ir užbaigti iki 2023 m. pabaigos. Sutartis yra sudaroma siekiant nustatyti Projektui įgyvendinti reikalingų Šalių įnašų, teisių, pareigų, atsakomybės ir Projekto rezultatų paskirstymą bei tęstinės veiklos po Projekto užbaigimo vykdymą. Šiuo metu tako būklė yra bloga, asfalto danga sutrūkinėjusi, iškilnota medžių šaknų.

Sutartyje Kelių direkcija šia sutartimi įsipareigoja:

* organizuoti ir finansuoti Projekto techninio darbo projekto parengimą;
* organizuoti ir finansuoti Projekto techninio darbo projekto kelių saugumo auditą, prieš teikiant ekspertizei;
* organizuoti ir finansuoti Projekto techninio darbo projekto ekspertizę bei korekcijas (esant poreikiui);
* patvirtinti Projekto techninį darbo projektą, gavus teigiamą ekspertizės išvadą;
* organizuoti ir finansuoti Projekto statybos darbus iki 2023 metų pabaigos, įskaitant geodezinių nuotraukų, sklypų ir statinių kadastrinių matavimų bylų parengimą pagerintam turtui;
* organizuoti ir finansuoti Projekto vykdymo ir techninę priežiūrą ir su ja susijusius laboratorinius tyrimus ir bandymus;
* organizuoti ir finansuoti Projekto statybos darbų užbaigimo procedūras teisės aktų nustatyta tvarka;
* įgyvendinus Projektą, perduoti inžinerinį statinį, kurio unikalus numeris – 4400-1860-4754 Savivaldybės nuosavybėn.

Savivaldybė šia sutartimi įsipareigoja:

* pateikti Kelių direkcijai Savivaldybės Tarybos sprendimą dėl sutikimo perimti Savivaldybės nuosavybėn inžinerinį statinį, kurio unikalus numeris – 4400-1860-4754;
* įgyvendinus Projektą, perimti Savivaldybės nuosavybėn inžinerinį statinį, kurio unikalus numeris – 4400-1860-4754 ir vykdyti statinio priežiūrą.

**3.** **Kokių rezultatų laukiama.**

Pasirašius šią bendradarbiavimo sutartį, Kelių direkcijos lėšomis bus suremontuotas dviračių tako Smiltynė–Nida ruožas nuo 2,104 iki 2,956 km (un. Nr. 4400-1860-4754), kuris yra svarbus rekreaciniu požiūriu, yra tarptautinio maršruto EuroVelo 10 dalis. Po statybos darbų užbaigimo, statinys bus perduotas Klaipėdos miesto savivaldybei.

**4. Sprendimo projekto metu gauti specialistų vertinimai**

Sprendimo projektas derintas su Dokumentų valdymo specialistu, Teisės skyriaus specialistu bei Savivaldybės administracijos direktoriaus pavaduotoju.

**5. Lėšų poreikis sprendimo įgyvendinimui**

Sprendimo įgyvendinimui lėšų poreikio nėra. Lėšos bus reikalingos tik ateityje statinio eksploatacinei priežiūrai.

Kelių direkcija įsipareigoja padengti visas su Projekto įgyvendinimu susijusias išlaidas.

**6. Galimos teigiamos ar neigiamos sprendimo priėmimo pasekmės.**

Neigiamos sprendimo priėmimo pasekmių nenumatoma.

Teigiamos pasekmės – Pasirašius šią bendradarbiavimo sutartį ir įgyvendinus Projektą, bus suremontuotas itin patrauklus gyventojams ir miesto svečiams dviračių takas.

Statybos ir infrastruktūros plėtros skyriaus vedėjas Valdas Švedas